Ballerup, den 4.maj 2020

**Salg af kolonihave – havenummer 139 – Margueritevej 32**

* **Salg af kolonihavehus for ekskluderet medlem.**

Størrelse: Hovedhus 20,90 kvm – opført 1972 (som er indvendigt beklædt/isoleret) . Der blev foretaget en udvidelse i 1993 på 18,7 kvm – ligeledes beklædt/isoleret så huset er på ialt 39,60 kvm, stående på sokkelsten.

Pris: (excl. løsøre – som der intet findes af) er **kr 141.720,00** incl. foreningsmæssig værdi på kr 14.000,00.

Købsaftale, lejekontrakt udfærdiges af advokat for kr 5.000,00. Hvis yderligere skal foretages f.eks. tinglysningsekspeditioner af skøde påløber yderligere omkostninger – kr. 3.750,00.

Der er indlagt el på grunden incl. stikledning.

Foreningen kan på ingen måde tage ansvar nu eller efter salg for evt. fejl og mangler.

Huset – med alle stikledninger og evt. mangler (råd etc.) kan derfor ikke stilles foreningen til last.

Overtagelse som beset og hurtigst muligt.

Det skal bemærkes at der fra foreningens brønde og ind til huset ikke er etableret vand- og kloak (så vidt vides). Dette er et krav fra Ballerup Kommune, og skal foretages senest 3 måneder efter overtagelse.

Hvis flere ønsker at købe foretages simpel lodtrækning.

Faste udgifter: Haveleje kr 1.600/kvt, vand kr 300 a conto/kvartal og andel af fælleslånkr. 1.560,00/kvartal som er optaget i forbindelse med kloakeringen.

Fremvisning: Huset kan beses lørdag den 16. maj 2020 mellem kl 13 og 14 på adressen.

Henvendelse om køb sendes til foreningens bestyrelse pr e-mail til mailadressen mail@hojvange.dk senest lørdag den 23. maj 2020 kl 24:00.

Mange venlige hilsner

Bestyrelsen